
DISSERTATIO  MEDICA, 

# 

INAUGURATIS, 


D  E 


VARI  O  L  iE  INSITIONE. 


INTER  omnes,  quibus  mortales  ob¬ 
jiciantur  morbos,  eminet  variola.  Nul¬ 
lus  etenim  aut  faevius  graffari,  aut  ma¬ 
jorem  ftragem  dare,  confuevit.  Omnes  re¬ 
giones  populofque  infeftat,  effedtus  horren¬ 
dos  in  totum  terrarum  orbem  diffundens, 
metumque  fummis  et  imis  ex  aequo  incu- 
tiens.  Ea  nec  ultima  Thule,  nec  Indorum 
Arabumve  extremi,  carent.  Elanc  peflem 
atrociffimam,  nec  juvenilis  vigor,  nec  fenilis 
debilitas,  nec  virginea  pulchritudo  et  forma, 

tangunt.  Mifericordiae  prorfus  expers,  gen¬ 
tem  humanam,  omni  delectu  et  difcriminc 
remoto,  invadit. 

Variolae  Europae  non  funt  indigenae  i 
xAb  Arabia  vel  JEgypto  ad  nos  allatae.  Pri¬ 
mus  omnium  mentionem  earum  fecit  Rha- 
zes,  medicus  apud  Arabes  celeberrimus. 
Quinetiam  in  Actis  Societatis  Regiae  Lon- 
dinenfis  refertur,  nec  prius  in  Europa,  nec 
in  Afia  Minore,  nec  in  Africa,  quam  com¬ 
mercium  a  recentioribus  iEgypti  Principibus, 
aromatum  ex  India  Orientali  advehendorum 
gratia,  inftitutum  fuiifet,  innotuiffe.  In  hac 
regione  ortas,  ibique  hodie  quam  apud 
nos  graviores  effe,  ferunt.  Hinc  in  A- 
rabiam  tranflatae,  tandem  que  Saracenos  in 
Europam  irrumpentes  concomitatae. 

Svdenhamius  nofter  excellentiffimus,  re- 
gimen  calidius  oppugnando,  artem  medicam 
quam  plurimum  excoluit,  et  in  melius  mutavit. 
Magna  inerat  ei  fagacitas,  nec  minor  virtus. 
Quo  mortalibus  fanitatem  compararet,  er¬ 
roribus  et  dogmatis  medicorum  fui  feculi 
adverfari,  et  famae  emolumentique  peri¬ 
culum  fubire,  non  dubitavit.  Viro  autem 

alioquin  maximo,  ea  eft  mentis  humanae 
imbecillitas,  cui  acumen  ingenii  lingulare  noa 
defuit,  defuiffe  videtur  fortitudo.  Quae  fe¬ 
liciter  excogitaflet,  ea  plene  et  audadter  ex¬ 
ercere,  fibique  conflare,  nonaufus  eft;  nam¬ 
que  aegrotum,  poft  diem  quartum  ledlo  af¬ 
figi,  et  cardiaca  dari  jullit  :  Infantibus  quo¬ 
que  aquam  epidemicam  non  denegavit. 

Quae  Sydenhamius  hoc  in  morbo  obfcu- 
ra  effe  exiftimavit,  ea  omnibus  infitio  reddi¬ 
dit  luce  clariora.  Elaee  praxis  introdudta 
ftragem  variolofam  mirum  in  modum  coni- 
pefcuitr  Haec,  quamvis  gente  barbara  de¬ 
rivata,  fi  ve  pro  vitae  cuftode,  fi  ve  pro  pul¬ 
chritudinis  confervatrice,  habeatur,  cum  in¬ 
ventis,  quantum  ad  utilitatem  attineat,  plu- 
lofophicis  haudquaquam  comparanda  cft  : 
Namque,  fi  peftem  exitium  mortalibus  nun¬ 
quam  non  molientem  tollere  et  extinguerc 
nequit ;  antidotum  tamen,  quae  cos  adverfus 
vim  ejus  magna  cx  parte  tutos  poffit  redde¬ 
re,  comparavit.  Quamprimum  infitio  in¬ 
notuit,  progreffui  ejus  moram  afferre  fruftra 
voluerunt  affedtus  animi  humani  diverfi, 

fruftra  metus,  fruftra  praejudicium,  fruftra 
fpes  lucelli  turpis  et  contemnenda ;  ut  pro 
certo  fcias  eam  per  bonitatem  divinam  et  be¬ 
neficentiam,  in  initio  hominibus  eflfe  con- 
ceffam,  et  ad  eam  perfedtionem,  quain  hodie 
attigerit,  effe  provectam.  De  hac  igitur  ar- 
te  utiliflima  paucis  differam. 

Si  leftor  autem  a  me  requirat,  cur  fen- 
tentiis  et  obfervationibus  alienis,  nominibus 
audtorum  non  memoratis,  utar ;  ftudium 
brevitatis  in  caufa  effe,  meque  nullo  memet 
furtivis  coloribus  clam  ornandi  defiderio  te¬ 
neri,  refpondeo.  Neque,  fi  hoc  facere  cu- 
perem,  poffem  ;  quae  etenim  auftores  g ra¬ 
vi  ffi  mi  praeclare  vel  fcripferint  vel  dixerint, 
ea  a  nugis  hujufcemodi  evidenter  manifefte- 
que  fecernere  non  difficile  foret. 

Argumentum  noftrum,  quo  magis  perfpi- 
cue  exfequeremur,  in  quatuor  partes  divi¬ 
dendum  putavimus. 

1.  Prima  infitionis  yariolarum  hiftoriam 
comple&etur. 

2.  Secunda  diverfas  variolas  inferendi  ra¬ 
tiones» 

3.  Tertia  ea  quae  infitioni  ab  ei  adver- 
fantibus  fuerint  objeda. 

4.  Quarta  viam  inferendi  variolas  quae 
hodie  uiitatiffima. 


1.  Primum  igitur  tradenda  ejl  infitioms  va- 
riolofae  hifloria. 

Variolas  inferendi  eonfuetudo,  licet  anti- 
quiffima  effe  exiftimetur,  Britannos  tamen, 
ante  initum  hop  feculum,  omnino  latebat. 
Quaedam  epiftolae,  fub  id  tempus,  in  Acta 
Regiae  Societatis  Londinenfis  relatae,  pri¬ 
mam  ejus  mentionem  faciunt. 

Non  pauci  memoriae  prodiderunt,  vario- 
las  de  induftria  movendi  ufum  a  Circaffia 
Georgiave  effe  profedum.  Hae  regiones 
quidem  pulchritudine  muliebri,  turpique  eas 
vendendi  more,  in  primis  nobilitatae  funt : 
Et,  cum  exploratum  habeatur,  mortales,  quos 
aetate  non  multum  provedos  variolae  in- 
yafer in t,  quam  minimum  formae  vitaeque 
periculum  adire,  verifimillimum  eft,  in- 

fitionem  earum  pulchritudinis  foemineae 
tuendae  caufa,  fuiffe  excogitatam.  Non¬ 
nulli  autem  hujus  inventae  honorem ,  nec 
Georgiae  nec  Circaffiae  incolis  tribuendum 
die,  contendunt.  Multa  etenim,  eaque  mi¬ 
nime  dubia,  variolas  per  artem  excitandi 
confuetudinem,  per  totam  Africae  oram  fep- 
tentrionalem,  apud  Gangaridas,  Arabes,  Sy¬ 
ros,  Graecos,  Armenios,  et  Cambro-Britan- 
nos,  ante  multos  annos,  inva\uiffe,  et  apud 
gentes  aliquot  emendi  vendendique  confilio 
inferviiffe,  teftantur. 

Haec  falutifera  variolas  per  infitionem  ex¬ 
citandi  via  e  CircafTia,vel?  ut  P viari nus  affir- 

# 

mat,  Theffalia  Byzantium,  Smyrnam,  et  ad 

regiones  hifce  finitimas,  tranflata*  Armeni- 
is  aliifque  Chriftianorum  gentibus  non  in¬ 
cognita  fuit  ;  feci  diuturnum  per  tempus  a- 
pud  plebeculam  tantum  exculta.  Majorem 
ibi  vero  famam,  feculo  noftro  ineunte,  fibi 
adepta  eft,  paffimque  omnibus,  tam  plebeiis 
quam  nobilibus,  in  confuetudine  effe  coepit. 

Docti  quidem  forfitan,  rerumque  naturae 
euriofi3ad  epiftolas  Pylarini  Timoniique  con- 

fiderandas 

fiderandas  animum  appulerunt ;  caeterum 
hucufque  infitio  variolarum  non  invaluit, 
nec  quifquam  medicus  vel  chirurgus,  apud 
incolas  Europae,  artem  novam  experiri  efl 
aufus,  donec  mulier,  jure  celeberrima,  Maria 
Wortley  Montague,  Byzantii  agens,  literas 
fuper  hac  re  elega ntiffim as  ingeniola  con.- 
fer ipfi fiet,  ibique  filiolum  fuum  operationi 
objicere  non  dubitaflet*  Deinde,  circa  an- 
num  millefimum  feptingentefimum  vicefi- 
mum,  Anglia  exemplum,  quod  Continen¬ 
tis  Europae  nationes  imitarentur,  dedit. 
Namque  Georgius  primus,  Rex  ille  fapien- 
tiffimus,  periculum  ejus  in  feptem  capite 
damnatis  fieri  juffit.  Eventu  votis  ex  toto 
refpondente,  idem  quoque  in  regia  prole 
aufpicato  tentatum  eft.  Multi,  ex  eo  tem¬ 
pore,  in  partibus  regni  diverfis,  regium  ex¬ 
emplum  funt  aemulati.  Cum  vero  animis 
mortalium  rerum  novarum,  ut  fit,  avidifli- 
mis  fatisfactum  foret,  praxis  languefcere  coe- 
pit,  et  in  defuetudmem  fere  abiit.  Materi- 
am  variolofam  pauculis  tantum,  fparfim,  in- 
ferere  medici  perrexerunt  '9  quanquam  vero 

eventus 

eventus  feliciffimus  infitionis  utilitatem  affi- 
clue  oftendit,  parum  tamen  ferpfit  et  pro- 
greffa  eft.  Non  multum  quidem  abfuit* 
quin  eam  reliquae  Europae  nationes  ejice¬ 
rent.  Germania  nec  penitus  expulit,  nec 
penitus  recepit.  Batavi  verbis  potius  quam 
£a£tis  comprobare  funt  vifi.  Ante  omnes 

autem  alios,  Galli  eam  quam  maximo  de- 
fpicatui  habuerunt.  Gens  illa,  fibi  plerum¬ 
que  nimis  placens,  foriitan  e  dignitate  fua 
non  fore  ducebat,  fi  populus,  fe  judice,  om¬ 
ni  in  re  primarius,  in  verba  magiftrorum. 
rudium,  unde  confuetudo  empirica  inter  i- 
nitium  fuit  orta,  jurare  videretur. 

Apud  Americanos  Septentrionales,  In- 
dofque  Occidentales,  plus  famae  et  nomi¬ 
nis  fibi  comparavit  infitio.  Cum  variolae 
flragem  horrendam  longe  lateque  ibi  dare 
confueverint,  quibus  fatis  fortitudinis  fue¬ 
rit,  eam  in  liberis  et  fervis  experti  funt,  mul¬ 
tumque  exinde  fructus  ceperunt.  Sub  i- 
dem  tempus  in  America,  quo  apud  noftra- 
tes,  at  audadter,  ne  dicam  temere,  excoli 

coepit.  Arte  recente,  unus  e  quadragenis 

fato  conceffit.  Medicis  autem,  ufu  magi- 
ftro,  peritioribus  fa&is,  numerus  convale- 
fcentium  tantum  brevi  increvit,  ut  unus  tan¬ 
tum  e  centum,  et,  mercurio  tandem  adhi¬ 
bito,  e  mille  veneno  variolofo  contactis, 

morte  fuerit  abfumptus. 

Seculo,  quod  labitur,  medio,  in  agro  Ge- 
nevenfi,  nonnullifque  aliis  locis,  magis  ma- 
gifque  femet  diffundere,  et  per  totam  Iere 
Europam  invalefcere,  coepit. 

Duodecim  vel  quatuordecim  abhinc  an¬ 
nis,  tempore  omnium  maxime  infigni,  Sut- 
tonius,  dodtrinae  ex  toto  propemodum  ex¬ 
pers,  omnifque  fcientiae  liberalis  auxilio  de- 
ftitutus,  innotuit.  Ejus  tamen  minifterio, 
quo  praxis  haecce  falutifera,  in  commodum 
generis  humani,  longius  latiufque  diffunde¬ 
retur,  providentia  divina  uti  non  dedignata 
eft.  Vir,  in  hac  faltem  re  fagax,  operatio¬ 
nem  ad  priftinam  fimplicitatem  reduxit,  re¬ 
gimen  Graecis  adhibitum  omnibus  libi  cora- 
miffis  injunxit,  inciliones  et  emplaflra  ex¬ 
pulit,  aegrotis  calore  et  cubili  interdixit,  et 
ae*rem  purum  frigidumque  ad  eos  liberali— 

B  ter 

ter  adfpirare  permifit.  Eventus  ubique  vo¬ 
tis  mirum  in  modum  refpondit.  Studium 
igitur  protinus  variolas  inferendi,  ex  aliis 
in  alia  loca  rapidiffime  tranfiit,  quaeque  e- 
jus  progreffui  remoram  objecerint,  omnia 
brevi  evanuerunt. 

Qumetiam  Catharina,  illuftriffima  omni¬ 
um  E  ulnarum  Imperatrix,  periculum  infiti- 
onis,  Dimfdalio  noftrate  peritiffimo  arceffi- 
to,  bono  publico  confulens,  intrepida  adiit, 
exemplumque  fuis,  quibus  variolae  infitivae 
fummum  metum  olim  incutere  confueverint, 
nobile  praebendum  curavit. 

Denique,  Ludovicus  decimus  fextus,  Gal¬ 
lus,  exemplum  ejus  fecutus,  feque  fuofque 
confanguineos,  viro  variolofo  inficiendos,  per¬ 
mifit.  Cum  omnes  autem  ad  fanitatem  fa¬ 
cile  fint  redu&i,  fperandum  eft  artem,  in 
pofterum,  vel  apud  Gallos,  in  eo  quem  fibi 
jure  mereatur  honore  fore. 

Ab  India  Orientali  in  JEgyptum,  inde  in 

Arabiam,  denique  in  Europam,  variola,  pe- 
ftis  illa  graviffima,  commigraffe  videtur ;  et, 
ex  fupra  comprehenfis,  plane  colligi  poteft, 
cum  eam,  tum  efficaciffitnum  ejus  levamen, 

infitionem,  iifdem  in  plagis  orta.  Quifnam 
adeo  caecutit,  ut  non  videat  indulgentiam 
ejus  et  benevolentiam,  qui  omnia  imperio 
aequo  folus  gubernat  et  moderatur,  haud 
dubie  in  caufa  fuiffe,  cur  variolam,  malum 
quo  nihil  fere  majus,  infitio  quafi  a  tergo 
iit  fecuta,  eandemque  viam,  quacunque  an¬ 
tecederet,  femper  inftiterit. 

II.  Diverfae  Variolas  inferendi  rationes . 

De  viis  infititias  variolas  concitandi  diver- 
fis,  nunc  quam  pauciffimis  abfolvemus.  Su¬ 
per  quibus  verba  facientes,  primas  Sinenfibus 
lubenter  concedemus ;  qui,  quantum  ad  ori¬ 
ginis  antiquitatem  ufuinque  bonarum  arti¬ 
um  diuturnum  attineat,  fe  caeteris  gentibus 
longe  praedare  gloriantur.  Illi,  variolas  mo¬ 
vendi  caufa,  turundam  ex  goflipio  pure  vario- 
lofo  imbutam,  in  nares  indere  confueverunt. 
Periculum  autem  hujulce  rationis  in  puella, 
cui  aliifque  quinque  capitis  damnatis,  Meadii, 
feculi  fui  medicorum  facile  principis,  rogatu, 
variolae  fint  infitae,  fadtum  eft.  Caeterum 

eventus  praxeos  famam  haudquaquam  exae¬ 
quavit.  Ab  inferta  etenim  turunda  ad  pu¬ 
llularum  eruptionem  ufque  eam  tentarunt 
gravis  capitis  dolor,  febris  concitata.  Nec 
mirandum  etl,  rem  ita  fefe  habuiffe,  cum  ve¬ 
nenum  quam  praxime  cerebrum,  unde  om¬ 
nis  oriatur  fenfus,  admotum  fuilTe ;  et  pul¬ 
mones,  languinis  quafi  officinam,  per  nares 
fimul  cum  anima  intraffie,  reputamus. 

Cambro-Britanni,  qui  palmam  antiqui¬ 
tatis  Sinenlibus  vix  ac  ne  vix  quidem  con- 
cedunt,  virus  corpori  illinendo,  morbum  in¬ 
ducunt.  Quem  morem  ultra  centum  et 
quinquaginta  annos  repeti  poffe  affirmant. 

Operatio  apud  Tripolitanos,  aliofque  A- 
fricae  incolas,  hoc  modo  inflitui  folet.  Cui 
variolae  inferendae  funt,  is  in  cubiculum 
morbo  laborantis  adducitur  :  Tres  vel  quin¬ 
que  pullulas,  namque  numero  impare  gau¬ 
det  fuperftitio,  puris  plenas  a  caeteris  eli¬ 
gunt,  iifque  cutem,  quae  indicem  inter  et 
pollicem  intereft,  inungunt.  Alii  vero  quem¬ 
libet  morbo,  per  acum  cutem  inter  digitos 
modo  pofitos  perforantem,  filumque  pure 

>  i  * 

tindum  poft  fefe  trahentem,  impertiri,  eo¬ 
rundem  moris  efie  referunt.  D.  Kirkpa- 
trick,  hujus  mentionem  injiciens,  nonnihil 
fili  in  vulnufculo  relinqui  fulpicatur ;  at  ho-* 
die  compertum  eft,  trajedionem  ejus  folam 
ad  morbum  faciendum  llifficere.  Si  caetera 
fpedes,  aegrotos  peffime  tradant  Africani,, 
Eos  etenim  a  jufculo  e  carne  caprina  con- 
fedo  non  abftinent,  et  mole  ftraguiorum  ni¬ 
mia  opprimendos  relinquunt. 

Eadem  variolas  inducendi  ratio  apud  Ben- 

‘V  4 

galiae  incolas  ufitatiffima.  Hi  autem,  eis 
qui  illitu  folo  utantur  prudentiores,  pundu- 
ras  duabus  aciculis  conjundis  inferunt,  par¬ 
temque  materia  variolofa  laefam  inungunt. 
Infuper  morbum,  per  pus  faccharo  fyrupo- 
ve  admiftum,  cum  infantibus  aliquando  com¬ 
municant.  Ratio  variolas  inundione  exci¬ 
tandi,  fi  aeque  certa  ac  jucunda  foret,  om¬ 
nibus  aliis  palmam  praeriperet.  Res  autem 
plerumque  longe  aliter  fefe  habet ;  et  mor¬ 
bum  per  quidquam  ventriculo  recipiendum, 
movere  conari,  non  tantum  ab  omni  mun¬ 
ditia  alienum,  fed  prorius  incertum» 

Qui  Georgiam,  Circaffiam,  et  Graeciam 
tenent,  variolas  infitivas,  in  eundem  fere 
modum,  inducunt.  P  ylarinus,  qui  hiflori- 
am  hujus  accuratifiimam  pofteris  prodidit, 
fe  Graeculam  fronti,  maxillis,  mento,  me¬ 
tacarpo,  et  metatarfb,  pundturas  obliquas  in¬ 
fligere  ;  pauxillum  puris  adolefcentulo  vari¬ 
ola  fpontanea  conflidtanti,  recens  detraCdi,  et 
in  iinu  pediflequae  fervati,  fingulis  infere- 
re,  et  denique  nucum  putamina  partibus 
acu  pundtis  illigare,  vidilfe  teaatur.  Timo- 
nius  et  Pylarinus  artifices  univerfos  pure  re¬ 
centi  ufos  efle,  et  aegrotantibus  jufculo  a 
vino,  in  dies  multos  interdixifle,  quali  uno 
ore  fatentur.  Aniculam  vero  Graecam,  et 
Pylarino  laudibus  concelebratam,  cum  reli¬ 
quis  earum  regionum  artificibus  haudqua- 
quam  conferendam  effe  liquet :  Timonius 
enim,  qui  rationem,  qua  hi  uti  confueverint, 
depingit ;  non  parum  puris  e  parte  vulnera¬ 
ta  elatum  efle,  affirmat ;  unde,  morbum  per 
incifionem  inductum  fuiffe,  conflat.  Con¬ 
tra  autem  Pylarinus  puncturas  ab  illa  inflic¬ 
tas  in  puftulas  femper  abuiie  refert;  nec 

ufquam  puris  profluvii  meminit.  Partes 
carnofiores  pungantur  radet;  et  pus  morbi 
fadtitii,  utpote  quod  natura  mitius  fit,  ad 
variolas  excitandas  virium  fatis  habere,  ex- 
iftimat. 

Operatio  hucufque  fimplex  videtur,  nec 
dolorem  nec  periculum  afferens  ;  tempori¬ 
bus  vero  recentioribus  in  pejus  immutata 
eft.  In  locum  nugarum  populorum  orien¬ 
tis,  folennes  rei  chirurgicae  formulae ;  in 
acus  anilis,  fcalpellum  ;  in  puftularum  a  par¬ 
vula  pundtura  oriundarum,  ulcera  funt  fub- 

ffituta.  Alii  vulnere  longo  et  profundo  bra¬ 
chia  inciderunt,  alii  in  cutem  tantum  faevi- 
erunt,  quique  a  crudelitate  plurimum  ab«e 
horruerunt,  fanguinem  tamen  plaga  elicue¬ 
runt  :  Ad  partes  incifas  linteola  vel  fila  pu¬ 
re  variolofo  perfufa  applicare,  et  emplaffris 
fafciifque  vulnus  fecundum  artem  obligare 
confuerunt.  His  accedit,  quod  incifiones 
hujufcemodi  femper  in  ulcera,  eaque  faepif- 
fime  foeda,  dolentia,  et  molefta  verterunt. 

Americanos  eidem  viae  inftitiflfe  probabi¬ 
le  eft.  Apud  eos  vero  praxis,  nunquam  in¬ 
termina, 


DE  VARIOLA 


16 

termifla,  magis  magifque  quotidie,  potiffi- 
mum  per  medicamenta  e  mercurio  et  anti- 
monio  conflata  adhibita,  exculta.  In  hanc 
autem  morbum  tractandi  viam  a  Boerhaa- 
vio  illuftriffimo  moniti,  foriitan  procelle- 
runt,  qui,  in  Aphor.  1392,  antidotum  in  fti- 
bio  mercurioque,  adverfus  vim  variolofara 
efficax,  aliquando  repertum  iri  non  defpera- 
re  videtur. 

Apud  Helvetios  et  Gallos,  paucilfima  mor¬ 
bum  ratione  leniore  movendi  pericula  fadta 
funt.  Iis  moris  erat,  emplaftra  epifpaftica 
brachiis,  cutique,  veliculis  apertis,  pannicu¬ 
lum  pure  variolae  madefadtum,  admovere. 
Finemque  vero  harum  omnium  rationum 
crudelium  ex  toto  fecit,  fimplicemque  punc¬ 
turam  ad  fuum  fummo  cum  honore  locum 
revocavit  Suttonius. 

Quemcunque  autem  variolas  per  artem 
movendi  modum  adhibueris,  haud  dubie  ad 
commodum  mortalium  et  felicitatem  quam- 
plurimum  confert  infitio.  Peftem  horrendam 
in  morbum  leviculum,  minimeque  pericu- 

lofum,  convertit.  iEtati,  conflitutioni,  ha¬ 
bituique 

tuique  corporeo,  diverfis,  ut  confulas  per¬ 
mittit,  et  temporis,  quo  operatio  debeat  in- 
ftitui,  deledtum  habendi  copiam  facit.  Quod 
fi  forfitan  vicinia  contagii,  morbo  fponte 
fua  jamjatn  acceffuro,  te  animum  ad  haec  uti- 
liiTima  attendere  prohibuerit,  quolibet  modo, 
quolibet  tempore,  quolibet  aufpice,  ftatim 
tentabitur  infitio. 


III.  Ea  quae  infitioni  ab  ei  adverf antibus  fu¬ 
erint  objedta. 

Exitus  infitionis,  utcunque  felix,  utcun¬ 
que  mirandus,  praejudicia  indodlorum  ftoli- 
dorumque,  inventum  unumquodque  utiliffi- 
mum  fubruere  conantiurn,  vix  imminuere, 
nedum  radicitus  evellere,  poteft.  Quibus 
conviciis  millies  refponfum  eft,  eadem  rur- 
fus  ingerere  non  dubitant.  Argumenta  ta¬ 
men  eorum,  qui  ipfam  praxin  repudiandam 
putant,  praecipua  in  medium  proferam,  et 
pro  virili  parte  convellam. 

C 

Eis  refpondere  non  pretium  foret,  qui 
armis  a  facris  literis  petitis  infitionem  op¬ 
pugnant.  Si  enim  eventus,  fere  femper 
profperrimus,  homines  meticuiofos  fcrupulis 
dubitationibufque  libi  injedtis  liberare  ne¬ 
queat,  quae  argumenta  proferre  pofiem,  ea 
non  multum  ponderis  haberent. 

Qui  a  praxi  abhorrent,  infitionem  vario- 
las  veras  non  movere  contendunt*  Hoc 
autem  nihil  aliud  quam  fabella  anilis,  quae 
temporibus  noftris  ex  toto  propemodum  ob- 
folevit ;  namque  contagium  morborum, 
cum  nativi,  tum  faditii,  idem  omnino  prae- 
ftare,  experimenta  omnia  plane  teftantur. 

Nonnulli  eos,  quibus  virus  variolofum 
fuerit  infitum,  ejufdem  in  futurum  i m mu¬ 
nes  non  evafuros  effe,  affirmant.  His  idem 
refpondebitur:  Si  enim  morbus  fadtitius  na¬ 
tivum,  et,  contra,  nativus  fadtitium  excitat, 
uterque  ejufdem  generis  fit  oportet.  Non 
equidem  variolam  fpontaneam  aliquot  pure 
variolofo  contadtos,  longo  poft  tempore,  in- 
vafiffe,  inficias  ibo.  Qui  vero  hoc  praxi 
vitio  vertunt,  naturam  ipfam  incufant ;  non 

enim  plura,  in  variola  per  artem  mota,  quam 
in  nativa,  morbi  recidivi  exempla  occur¬ 
runt  ;  utrobique  quidem  rariffima,  quaeque 
ad  praxin  quam  maxime  falutarem  expel¬ 
lendam  haudquaquam  fufficiunt. 

Ex  omnibus  infitioni  hucufque  objectis, 
quod  progreffum  ejus  potiffimum  impedit 
atque  retardat,  eft  metus  ne  corpora  huma¬ 
na,  aliis  morbis,  una  cum  variolis  infitivis, 
communicentur.  Quantum  ad  me  attinet, 
variolas  vitium  fui  generis  ede,  a  materia 
morbifica  fibi  propria  oriri,  et  femina  nullius 
morbi,  natura  diverfi,  fecum  adducere  poffe, 
quondam  exiftimavi.  Nuper  vero  in  fenten- 
tiam  longe  aliam,  experientia  rebus  in  me¬ 
dicis  propria  indudtus,  conceffi. 

Exemplum  offendi,  quod  anginam  aph- 
thofam  una  cum  variolis  inferi  poffe,  haud 
dubie  demonftravit. 

Operatio  foeminae  habitiori,  commoda¬ 
que  valetudine  fruenti,  peracta  eft.  Pars, 
pure  variolofo  infecta,  figna  ufitata  tempe- 
ftive  oftendebat,  et  eruptio  non  aliter,  quam 
affolet,  fefe  habebat.  Die  a  pundtura  fadta 

decimo. 

decimo,  odo,  diverfis  aetatibus,  pure  ejus 
contadi  funt.  Poflero  quam  hoc  adum  eft 
die,  difficultatem  devorandi  conquefta.  Fau¬ 
ces  introfpedae  igneum  ruborem,  maculis 
albidis  interfperfis,  repraefentarunt,  oculi  ru¬ 
buerunt  et  illachrymarunt  5  lingua,  totam 
per  longitudinem,  linea  flava  fignata  eft. 
Per  biduum,  rigiditatem  colli  et  ftrangula- 
tionem  fenferat ;  haec  vero  figna  molefta 
puftulis,  circa  fauces  erumpentibus  tribuens, 
omnino  tacuerat.  Symptomata  non  valde 
gravia  cortici  Peruviano,  et  gargarifmatis  e 
tindura  rofarum,  fpiritui  vitrioli  admifta, 
conflatis,  paucis  diebus  ex  toto  ceflerunt. 
Tunc  temporis  autem  variolae,  per  loca  vi¬ 
cina,  admodum  lethaliter  graffatae  funt, 
quidamque  me,  uti  duos  e  fuis  inficiendos 
curarem,  magnopere  hortatus  eft.  Pus  qui¬ 
dem  idoneum  defuit.  Cum  vero  omnia 
anginae  figna,  in  muliere  fupra  pofita,  me¬ 
dicinae  paruiffent,  puftulaeque  fpeciem  opti¬ 
marum  prae  fe  ferrent,  materiam  variolofam 
hinc  detrahere  non  dubitabam.  Animum 
ad  effedus  utriufque  infitionis,  ab  eodem 

fonte 

fonte  deductae,  diverfos  confiderandos  at¬ 
tendes.  Quibus  materies  morbifica,  foemi- 
nae  angina  laboranti  fubtrada,  admota  eft, 
iis  partes  pundae  nulla  ligna  infolita  exhi¬ 
buerunt.  Acceffio  vero  febris,  eruptionem 
concomitantis,  fuit  gravior,  et  figna  pejora. 
His  angina  fupervenit.  Fauces  inflammatae, 
maculifque  oblitae ;  facultas  devorandi  adeo 
difficilis  evafit,  ut  fuffocatio  non  longe  ab- 
effe  vifa  fit.  Angina  accedens,  periculum  in¬ 
flare  fignificavit.  Quam  citiffime  igitur  ve¬ 
nienti  morbo  occurfum  eft.  Tres  aegerri¬ 
me  fervati;  finguli  puftulas  folito  numero- 
fiores  habuerunt.  Omnia,  contra,  eis,  qui 
pure  de  foemina,  angina  depulfa,  fumpto  in- 
fedi  fuerant,  pro  votis  evenerunt.  Signa, 
per  ftadia  morbi  diverfa,  mitiffima,  pufiulae 
rarae,  angina  nulla.  Quendam  pure  odo 
priorum  contadum,  angina,  at  levior,  occu¬ 
pavit. 

Quae  Evanus  Daviftus,  Adis  regiae  focie- 
tatis  Londinenfis  inferuit,  ea  meam  fuper 
hac  re  opinionem  plane  confirmant.  Puel- 
jam,  Haverfordiae  Cambro-Britannorum  oc¬ 
cidentalis 

cidentalis  nominatae,  morbillis  infitionem 
variolarum.  inter  et  eruptionem  correptam 
efle  refert.  Pus  ei  emiflum  tribus  applica¬ 
tum  eft.  Eadem  fingulis  evenerunt.  Mor¬ 
billi  feptimo  vel  octavo  die  fe  oftenderunt, 
decimo  quarto  variolae. 

Meadius  celeberrimus  morbos  cutaneos, 
inimo  fcrophulam,  cum  corpore  humano 
per  pus  variolofum  interdum  communicari 
exiftimat.  infitionem  vitia  contagioia  tan¬ 
tum  ei  impertiri  poffe,  mihi  perfuafum  eft. 
Res  vero  utcunque  fefe  habeat,  non  alienum 
foret  difpicere,  qualia  iis  conftitutio  corpo¬ 
rea  et  habitus  fint,  qualis  valetudo,  e  quibus 
materiam,  quae  morbum  excitet,  fumere  de¬ 
crevimus. 

Periculum  contagii  duplicis  ne  flocci  quidem 
pendendum.  Virus,  cuticula  divifa,  morbum 
celerius  excitat,  quam  cum  modo  quolibet 
alio  corpori  admovetur.  Hac  de  re  nos  cer¬ 
tiores  primus  fecit  Suttonius,  qui  eos,  qui¬ 
bus  variolae  mox  inferendae  effent,  cum  in- 
fe£tis,  abfque  ullo  incommodo,  verfari  per- 
mifit. 

Eruptio 

Eruptio  Rajh  vulgo  vocata,  quae  olim 
frequens,  hodie  rariffima.  Cur,  arte  recen- 
te,  adeo  infeftaverit,  in  caufa  fuerunt,  le£tus 
aerque  purus  ad  aegrotum  parcius  adfpirare 
permiffus.  Denique,  ulcera  ab  incifionibus 
orta,  pridem  uiitatiffima,  quam  maxime  in¬ 
commoda  funt ;  quod  non  medico  tam  facile 
ex  ulcere,  quam  e  pullulis  inlitivis  infpici- 
endis,  quis  morbi  progreffus  fit,  quae  vis, 
quandoque  principiis,  malo  praevifo,  ne  me¬ 
dicina  nimis  fero  paretur,  obftare  conveniat, 
judicare  licet. 

IV.  Viam  inferendi  variolas ,  quae  hodie  tifi- 
tatijjima . 

Ars  variolas  per  infitionem  movendi, 
poftquam  in  Britanniam  immigravit,  in  pe- 
jus  immutata  et  magnopere  corrupta  effi 

Quae  fu  a  natura  fimplex  et  facillima  fuit, 
fraude  vel  ignorantia  eam  exercentium  diffi¬ 
cilis  et  metuenda  fada  eft.  Multi  quidem 
e  noftratibus,  viri  praeftantiffimi,  vitae  et 

folatio 

folatio  generis  humani  confulentes,  eam  le- 
viorem,  certiorem,  tutiorem  que,  quantum  in 
fefe  fuit,  reddere  ftuduerunt.  Regimen  in¬ 
flammationi  prorfus  adverfum  et  contrarium 
inftituerunt,  medicamenta  e  mercurio  et  an- 
timonio  conflata,  ac  purgantia  fortiora,  ad¬ 
hibere  coeperunt. 

Quantum  ad  regimen  attinet,  Suttonius, 
Sydenhamium  noftrum  ducem  fequendo,  me¬ 
dicamenta  Americanorum  puncturae  Grae¬ 
corum  addendo,  et  aere  puro  et  recente 
liberaliter  utendo,  fyftema  fibi  proprium 
perfecit.  Et,  quamvis  non  noftrum  eft,  hic 
loci,  eum  laudibus  concelebrare;  attamen 
nec  negari,  nec  taceri,  poteft,  aut  debet, 
plus  ad  artem  abfolvendam  et  diffundendam, 
quam  omnes  reliquos  Europae  infitores,  con- 
tuliffe. 

SI  morbus  fponte  accedens  non  fit  epide¬ 
micus,  occalio  multa  providendi,  et  multa 
cavendi  tibi  fubminiftratur,  quibus,  variolis 
vulgo  graffantibus,  non  tam  facile  queas 
profpicere.  Deledms  aetatis,  temperamenti 
corporei,  et  anni  tempeftatum,  haberi  poteft. 

Et, 

Et,  nifi  omnia  votis  refponderint,  non  opus 
eft  ut  infitor  variolas  movendas  fufcipiat. 

Prae  caeteris  anni  temperatibus,  menfis 
Odtobris  iniitioni  convenire  exiftimatur ; 
quod  tunc  temporis  calor  aeftivus  mitior 
redditus  eft,  et  ardor  Syrii  peltiferi  defaeviit ; 
quod  frigora  hyemis  aquofae  nondum  orta, 
et  coelum,  fEquinodtio  procellofo  praeterito, 
magis  tranquillum  minufque  turbatum. 
Quinetiam  morbi  putridi  et  biliofi  autum¬ 
nales  plerumque  ceflarunt,  et  hyernales  vix 
adhuc  inceperunt.  Odtober  vero  cae¬ 
teris  menfibus  folummodo  praeftat,  fi,  quo 
variolae  inferantur  tempore,  nulli  morbi  ma¬ 
ligni  graflentur.  Quamvis  hyerns  morbis 
putridis,  quam  tempeftas  quaelibet  alia,  ma¬ 
gis  vacat,  aeftati  tamen,  fi  commoda  ufu 
aeris  libero  derivanda  fpectes,  cedit.  Utrum¬ 
que  iEquinodtium  iniitioni  inimicum  eft. 
Diarrhoeae,  dyfenteriae,  anginae  aphthofae, 
his  temporibus  frequenter  invadunt ;  his 
quoque  morbi  potiffimum  intermittere  fo- 
lent,  quod,  ante  omnia  alia,  prohibet  quo- 

D  minus 

minus  contagio  variolofa,  iners  fadta,  in  cof^ 
pus  agat.  Corpora  etenim,  ad  febres  in- 
termittentes  proclivia,  adverfus  vim  conta¬ 
gii  variolofi  faepiflime  tuta  funt.  Hoc  bis 
expertus  ium.  Pundkuris,  duarum  hebdoma¬ 
darum  intervallo,  iteratis,  nullae  contagionis 

f 

notae  fecutae.  T  ertium  autem,  cortice  Pe¬ 
ni  v  unio  prius  dato,  periculum  magis  aufpi- 
cato  faflum,  et  morbus,  quam  maxime  levis, 
i  nd  udius. 

Proximum  eil,  ut  quaedam  de  aetate  eo¬ 
rum,  quibus  variolae  fint  inferendae,  dica- 
mus.  Qui  quatuor  annos  et  paulo  plus  na¬ 
ti  funt,  iis  haud  dubie  infitio  maxime  con¬ 
venit.  Non  pauci  quidem,  opinionem  fuam 
argumentis  plurimis  et  fpeciofis  propugnan¬ 
tes,  pueros,  quibus  haec  aetas  nondum  ac- 
cefferit,  fummo  cum  commodo  infici  poffe, 
contendunt.  Pericula  tamen,  faepiffimefadta, 
omni  argumento  potentiora,  ad  operatio¬ 
nem  tam  mature  decurri  vetant.  In  nul¬ 
lis  enim,  quos  mihi  videre  contigerit, 
puftulae  numerofiores.  Morbus,  me  ju¬ 
dice,  vel  ipfis  puberibus  et  aetate  provec¬ 
tioribus 

tioribus  levior,  quam  iis,  qui  ad  annum 
quartum  nondum  pervenerunt.  Convulfio- 
nes,  quibus  laCtentes,  fub  tempus  eruptio™ 
nis,  tentari  foleant,  terrorem  parentibus  in¬ 
cutiunt,  moleftiam  medicis  faceffunt :  Nec 
folum  terrori  ac  moleftiae  funt ;  periculum 
etiam  fubeffe  teilantnr  ;  namque  convulfio- 
nes  magnam  pullularum  copiam  praecedere 
faepe  notavi. 

Vigor  habitufque  corporeus  eorum,  qui¬ 
bus  pus  variolofum  inferere  volumus,  atten¬ 
tionem  noflram  fibi  proxime  vindicant,  quo 
accuratius,  qualia  regimen  et  praeparatio 
conveniant,  {latuere  poiTimus.  Sunt,  in 
quibus  Suttonius  eft,  qui,  unum  praepara¬ 
tionis  modum  omnibus  convenire  putant ; 
quique  igitur  eundem  cibum,  eadem  medi¬ 
camenta  juveni  valido  fenique  debili,  dari 
jubent  ;  lactentibus,  chioroticis,  gravidis,  et, 
agricolis  robultiffimis,  abfque  ullo  diferimi- 
ne,  praeparatis,  A  praxi  tam  temeraria  ra¬ 
tio  et  experientia  ex  aequo  abhorrent,  Haec 
qui  faciunt,  adverfarios  armis,  quibus  in  Ti¬ 
tionis  utilitatem  oppugnent,  inliruunt,  et 

multum 

multum  noxae,  multumque  periculi,  aegro¬ 
tantibus  inferre  poffunt. 

Artifices  nihilominus  hujufcemodi  teme¬ 
rarios  multa,  quae  medicum  prudentiorem 
magifque  cautum,  formis  inftitutifque  medi¬ 
cis  impeditum,  perlongum  a; morum  decur- 
fum,  latuiffent,  cafu  reperiffe  fatendum  eft. 
Quifnam  medicina  vel  modice  imbutus  fe¬ 
bri.' concitatiffima  laborantes  ledo  depellere, 
fub  dio  verfari  cogere,  cathartica  draftica, 
quibus  numerus  puftularum  imminueretur, 
dare,  non  tantum  ab  omni  rite  curandi  via, 
fed  a  ratione  ipfa  fana,  quam  Jongiffime  de- 
fledere  pronunciaffet  ?  Hodie  tamen  homi¬ 
num  audacifiimorum,  qui  paradoxa  hujufce¬ 
modi  fumma  cum  utilitate,  perpetuoque  fuc- 
ceffu,  in  medium  protulerunt,  vefiigiis  infi«* 
flere  medicum  peritiffimum  minime  dede¬ 
cet.  Permulti  quidem  indodiffimi  noftra 
aetate  variolas  inferunt;  at  ingenui  litera- 
rum  icientiaeque  fautores  non  idcirco  prae¬ 
cepta  utilia,  quod  ab  origine  proficifcuntur 
ignobili,  contemnunt;  contra  vero,  ea,  quae 

ab  auctoribus  doftrina  deftitutis  reperta  fint, 
fideli  et  affidua  obfervatione  in  melius  mu¬ 
tare,  dubia  explicare,  et,  quae  videantur 
periculofa,  tutiora  efficere,  conantur.  Hac 
in  re,  imitatione  dignus  eft  eruditiffimus  Ba- 
kerus,  qui  omnia,  quae  ad  infitionem  emen¬ 
dandam  aut  provehendam  conferre  poffint, 
fumma  cum  fagacitate,  fummaque  induftria 
ac  benevolentia,  undique  collegit,  et  collecta 
in  vulgus  edidit. 

Cum  anni  tempeffas,  aetas,  et  habitus  cor¬ 
poreus  aegrotantis,  in  infitionem  conveniunt, 
ratio  pure  inficiendi,  quam  paucis  expolitu¬ 
rus  fum,  fere  femper  feliciffime  ceffit.  j£- 
groto,  per  hebdomadae  fpatium,  carne,  juf- 
culo,  butyro,  cafeo,  aromatis,  liquoribus  vi- 
nofis,  fpirituofis  omnibus,  et  fermentatis 
fortioribus,  omnino  interdicatur.  Diae¬ 
ta  e  ladte,  fructibus,  oleribus,  conflet.  A- 
qua  pura,  vel  ea  in  qua  panis  toftus  fuerit 
madefa&us  ;  vel  fucco  limonum  admifta, 
aut  quovis  alio  modo  acidula  reddita  ;  vel 
cerevifia  tenuior,  potui  detur.  Quinetiam 

ou 

infedto,  ut  exercitatione  modica,  fub  dio, 
quotidie  utatur,  fuadendum  eft,  illis  diebus 
folis  exceptis,  quibus  cathartica  fumuntur. 
Ter  lingulis  hebdomadis,  hora  fomni,  dan- 
dum  eft  medicamentum,  quod  corpus  ad 
infitionem  praeparat,  viz.  pulvis,  e  mercurio 
dulci  et  tartaro  emetico  vel  fulphure  antimoni- 

i 

ali  praecipitato,  compolitus  ;  et  alvus,  mane 
fequente,  fale  cathartico  Glauberi  purganda. 
Infantibus,  qui  fales  Glauberi  folutos  re-* 
fpuunt,  quantitas  medicamenti  fupra  com- 
prehenfi  parvula,  cum  tanto  pulveris  jala- 
pii,  quantum  fufficiet,  et  pauxillo  nitri,  om¬ 
nino  conveniet.  Medicamenta,  cum  pri¬ 
mum  fumuntur,  vomitionem  movere,  et  per 
eam  non  parum  materiae  biliofae  foras  ex-* 
pellere,  confueverunt.  Alvum,  ad  mini¬ 
mum,  fexies  folvas,  et  dofin,  cum  iteratur, 
viribus  et  conditioni  aegrotantis  accommodes, 
neceffe  eft.  Suprema  medicamentorum  por¬ 
tio  ea  no<fte,  quae  infitionem  puris  fubfe- 
quitur,  optime  datur  ;  namque  compertum 
tiabeo,  progreifum  contagii  variolofihoc  mo* 

4q 

do  quam  plurimum  accelerari.  Quemlibet, 
per  duas  punCturas  fcalpello  pure  recenti 
contaCto,  tribus  fupra  cubitum  digitis,  ob¬ 
lique  faCtas,  facillime  certiffimeque  variolis 
impertieris. 

Ab  incifione  faCta,  ad  acceffionem  febris 
eruptionem  concomitantis  ufque,  punctura¬ 
rum,  qualis  aegrotum  traCtandi  via  debeat 
effe,  fpecies  indicabit.  Si  alvus  bis  die  mo¬ 
veatur  ;  fi  punCturae,  die  tertio,  pulicum 
morfus  referant ;  fi  quinto  vel  fexto  pruri¬ 
ant,  magis  rubefcant,  et  inftar  veficulae  in¬ 
flentur  ;  fi  feptimo  vel  oCtavo,  dolores  levi¬ 
culi,  at  lancinantes,  axillam  et  partes  punc¬ 
tas  invadant ;  fi  circulus  rofeus,  punCturas 
cingens,  femet  oftendat,  dimidiumque  ali¬ 
quando  brachium  occupet ;  fi  denique  pu-  * 
ftulae  veficulas  exiguae  circumdent ;  faufte 
morbus  procedit,  fpefque  certa,  exitum  ejus 
feliciffimum  fore  affulget. 

Medicamentis  abftineatur,  donec  figna 
febris  eruptioni  propriae  fe  manifeftare  coe¬ 
perint.  Tunc  demum,  pulvere  fupra  po¬ 
lito 

fito  fretus,  venienti  febri  obviam  ibis.  Ca* 
tharticum  poftridie  mane  affumet  aegrotus. 
Immo  rurfus  rurfufque,  fi  graviora  fint  fig- 

na,  iterabit.  Mercurium  vero  dulcem,  hoc 
tempore,  prorfus  omittere,  et  tartaro  eme¬ 
tico  foium  uti,  conveniet;  cum  frigus,  pul¬ 
vere  ita  mutato,  minus  facile  colligat  aegro¬ 
tus.  Quinetiam  t artarum  emeticum  pur¬ 
gantibus  apte  adjungitur.  At  auxilium 
princeps  ab  aere  frigido,  liberaliter  adhibito, 
petendum.  Rigore  accedente,  motum  ae¬ 
grotus  quam  maxime  averfatur.  Foci  lec¬ 
tique  defiderio  flagrat,  et  fe  adeo  capitis 
dolore,  naufea,  aliifque  malis  febrilibus  op¬ 
primi  fentit,  ut  fe  vix  pedibus  infiftere,  ne¬ 
dum  ambulare  polle,  fibi  in  animum  indu¬ 
cat.  Corpus  autem  ei  dimoveatur  neceffe 
eft.  Foras  igitur,  quamvis  invitus,  dedu¬ 
catur,  et  ambulare  cogatur.  Quamprimum 
hoc  fuerit  fa&um,  revivifcet ;  deinde,  cum 

domum  repetiverit,  aeri  externo  fubdu&um, 
anxietas,  febris,  omnefque  ejus  notae,  fubito 
rurfus  invadent.  Levamenti  autem  non  me¬ 
diocris? 

^iocris,  quod  fub  dio  expertus  eft,  jucundif- 
fima  recordatio  aegro,  utut  languefcet,  fig- 
nis  repetentibus,  foras  fponte  fua  rurfus  pro¬ 
dire  perluadebit.  Potum  ei  fufficiat  aqua 
ex  ipfo  fonte  promanans.  Quo  frigidior 
cubiculi  temperies,  nodu  fuerit,  eo  meli¬ 
or. 

Brevi  poflhac  erumpunt  pullulae*  pal- 
lefcit  circulus,  decedit  febris,  cum  aegri, 
tum  infitoris,  ceflant  cura  et  follicitudo.  Pru¬ 
dentem  nihilominus  medicum  decebit,  ean¬ 
dem  vidus  rationem  in  aliquot  dies  adhibe¬ 
re,  alvumque,  quo  omne  periculum  ex  toto 
averruncetur,  bis  leniter  ducere,  donec  ad  ea, 
quae  in  consuetudine  fuerint,  pullulis  jam 
plene  maturis  deciduifque,  redierit  aegro¬ 
tus. 

Hujufcemodi  plerumque  funt  infitionis 

progreffus  et  finis.  In  multis  quidem  mor- 

♦ 

bus  levior.  Etenim  faepe  videmus  infec¬ 
tum  vix  aegrotare,  et  febrem  adeo  lenem 

accedere,  ut  utrum  morbus  necne  adfit,  nili 
per  inflammationem  pundurarum,  &c.  non 
poffit  dignofei. 

Haec  infitionis  profpere  inchoatae  hiilo- 

ria,  et  praecepta  fupra  pofita,  dele&um  tem~ 
pellatis,  aetatum,  et  temperamentorum,  ante 
omnia  alia,  rite  habitum  fuiffe  fignificant. 
Quod  fi  fadtum  fuerit,  vix  ambigi  poteft, 
quin  morbus  felicem  exitum  iit  habiturus. 

Tempus  anni,  corporeum  habitum  infi— 
ciendorum,  et  aetatem  eligendi  copia,  nobis 
non  femper  datur.  Omnia  enim  hujufce- 
modi,  morbo  naturali  graffante,  medicos 
prudentiffimos  non  raro  negligere  cogunt 
vicina  funera,  metufque  mortis  exinde  ori¬ 
undus.  Rebus  ita  fe  habentibus,  ne  prius 
cafu,  quam  arte,  inficiantur,  quam  maxime 
cavendum  eft.  ii,  quibus  pus  variolofum  in- 
ferere  (latuimus,  ab  aere  contagiofo  quam¬ 
primum  removendi,  fpatiumque  praepara¬ 
tionis  in  duas  hebdomadas  producendum ; 
ut,  fi  forte  morbo  nativo  infecti  fuerint,  fig- 
na  contagionis  acceptae  prius  certa,  quam 
ad  infitionem  decurratur,  fefe  prodant,  et 
cum  artifex,  tum  ars  ipfa  falutifera,  ad  ver¬ 
ius  convicia  illiberalia  tuta  fit.  Exemplum 
infeliciffimum  quondam  vidi,  ubi,  die  ab  in- 

cifione 

cilione  fafta  fecundo,  fi gna  morbi  naturalis, 
praeter  folitum  gravia,  puerum,  cui  vario¬ 
lae  fuiffent  inlitae,  invaierunt,  eique,  duode¬ 
cimo,  mortem  intulerunt.  Febre  eruptionis 
propria  accedente,  nullum  prae  fe  ferebant 
ruborem  puncturae,  puftulaeque,  diebus  fe- 
quentibus,  per  totum  corpus,  adeo  nume- 
rofae  erumpebant,  ut  non  amplius  de  partis 
incifae  fpecie  judicari  potuerit.  Infaufhim 
autem  rei  exitum  infitioni  vitio  pallim  ver¬ 
tit  fama  mendax,  nonnullis,  qui  medicinam, 
ipfi  faciebant,  turpiter  et  indigne  annitenti- 
bus,  ut,  quae  mala  a  Natura  profedta  fmt, 
quaeque,  ope  humana,  nec  arceri  nec  tolli 
potuerint,  ea  arti  optimae  objicerentur. 

Si  quis  ladtentes  materia  variolofa  con¬ 
tingere  voluerit,  in  primis  eum  acorem,  ad 
quem  infantes  fponte  fua  adeo  proclives 
1'unt,  emendare  conandum  eft.  Hoc  opti¬ 
me  praellant  magnefia  alba,  lingulis  diebus, 
et  manna,  prout  occaiio  poifulat,  datae. 
Qui netiam  diaetae  nutricis,  aborumque  non- 
naturalium,  uti  aiunt,  cura  quam  maxima 
adhibenda.  Convulfiones,  quae  infantes  ten- 

tare 

tare  confueverint,  cubantes,  et  nodu,  ple- 
rumque  invadunt,  et,  aere  frigido  in  cubicu¬ 
lum  copiofe  admiffo,  extemplo  depelluntur» 
Omnibus  primae  viae  purgandae  funt;  quo¬ 
modo  vero  hoc  fieri  debeat,  conditio  habi¬ 
tu  iqu  e  inficiendorum  corporeus  rite  doce- 

■8  *  , 

Dlt, 

Foerninis  tenerioribus,  quibus  fyftema 
nervofum  debile  et  mobile  eft,  alvus  tan¬ 
tum  leniter  folvenda.  Huic  propofito  man¬ 
na,  tartarum  folubile,  et  leniora  quaelibet 
cathartica,  quam  optime  accommodantur.  In 
eis,  quibus  habitus  minus  firmus  et  irritabilis, 
pilula  e  parva  opii  et  tartari  emetici  quantita¬ 
te  conflata,  lingulis  nodtibus  fumpta,  ab  in- 
cifione,  ad  eruptionem  perfectam  ufque,  ef¬ 
fectus  optimos  edit. 

Fibris  laxis  ac  debilibus  auxilio  eft  cortex 
Peruvianus.  Quantum  ad  progreftum  con¬ 
tagionis  accelerandum,  et  pundturas  pure 
laudabili  implendas  conferat,  faepiflime  ex¬ 
pertus  fum. 

Chloroticae  non  tam  leniter  tradtandae. 
Major  mercurii  et  antimonii  dofis,  cum  ca- 

tharticis 

tharticis  fortioribus,  danda.  Mulieres  hu- 
jufcemodi  perpaucas  plerumque  puftulas, 
eafque  pallidulas,  lympha,  non  pure,  reple¬ 
tas,  habent ;  et  chlorohs,  quod  non  raro  ac¬ 
cidit,  ea,  quae  infitionem  antecedit,  praepa¬ 
ratione,  depellitur. 

Multi  pus  variolofum,  abfque  ulla  prae¬ 
paratione,  inferunt ;  et  regimen  et  medica¬ 
menta  fupra  pofita  pundhiram  faciam  inter 
et  eruptionem  adhibent.  Eventum  utriuf- 
que  rationis  animo  attento  faepe  confideravi, 
et  fucceffum  omnino  parem  effe  confiteor. 
At  variolis  graffantibus,  praeparatio  haud 
dubie  adhibenda,  quod  occafionem,  conta¬ 
gium  fpontaneum,  fi  forte  invaferit,  dete¬ 
gendi,  et  alia  morbida,  fi  quae  in  habitu  de- 
litefcant,  corrigendi,  praebet. 

Mirandi  funt  catharticorum  effedlus  ;  vel 
quod  contagionis  progreffum  accelerant,  vel 
quod  numerum  puftularumjam  erumpentium 
imminuunt.  Haec  fummum  cutem  inter  et 
primas  vias  confenfum  intercedere  clare  de- 
monflrant  ;  et  igitur  utilitatem  praeparatio¬ 
nis,  nullo  ejus  adhuc  periculo  faflo,  plane 
confirmant. 


Opi- 


3b  de  varioli 


Opiniones  de  pure  eligendo  variant.  A~ 
lii  e  pullulis,  vel  nativis  vel  infititiis,  abfque 
ullo  dilcrimine,  alii  ex  his  folis,  id  fumunt. 
Alii  maturo,  alii  crudo  et  magis  fluido,  pu¬ 
ftulis  infitivis  detradto,  utuntur.  Decem, 
aetate  fexuque  diverfxs,  pure  muliebri,  quae 
variola  fpontanea,  eaque  valde  confluente, 
laboraverit,  infici  vidi.  Omnibus  morbus  le¬ 
nis,  pullulae  rarae ;  quamvis  mulier  ipfa, 
die  proximo,  fato  fundi  a  eft.  Pus  infiti— 
vum,  potius  quam  naturale,  hodie  adhibetur, 
utpote  quod  mitius  efle,  variolamque  lenio- 
■  rem  inducere,  exiftimetur.  Utrumque  con¬ 
tagionem  aeque  movet ;  fed  tenue  et  limpi¬ 
dum  alteri  anteponendum ;  namque, quo  flui¬ 
dius  eft,  eo  facilius  per  vafa  minima  tran- 
fit,  et  effedhim  celeriorem  edit.  Cum  virus 
non  parabile  eft,  et  e  longinquo  petatur  ne¬ 
ce  ile  eft,  fcalpelli  cufpidi  illinatur,  exficce- 
tur,  et  prius  aquae  fervidae  vapore,  quam 

adhibeatur,  hume&etur.  Morbum  certiflU 
me,  at  tardius  plerumque,  excitat  ;  namque 
quatuordecim  ^ies,  miitionem  inter  et  erup-? 
tionem,  aliquando  intercedunto 

Si 

Si  pundturae  fpeciem  lenem  prae  fefe  non 
ferant,  fi  contagio  lentius  agat,  et  figna  e-' 
jus  per  aliquot  dies  dubia  fint,  eruptio  gra¬ 
vior  timenda.  Rebus  ita  fe  habentibus,  pul¬ 
vis  fupra  potitus  et  cathartica  fortiora  ad¬ 
hibenda,  et,  ut  neceffitas  poftulabit,  iteran¬ 
da.  Nonnunquarn,  fed  rarius,  prius  figna 
febrilia  eruptionis  propria,  quam  circulus  ru- 
befcens,  femet  offendunt.  Hoc  morbum 
gravem,  et  eruptionem  confluentem,  adeffe 
fignificat.  Igitur  medicamenta  fupra  com- 
prehenfa,  potufque  acidulus  redditus,  velut 
tinfiiura  rofarum,  protinus  largiufque  fuman¬ 
tur,  oportet. 

Ventriculi  et  inteftinorum  purgatio,  ali¬ 
menta  antifeptica  concodtuque  facilia,  potus 
frigidus  et  acidulus,  et  puris  blandi  et  flui¬ 
di,  per  pundturam  factam  infitio,  genus  va¬ 
riolae  leve  ac  mite  inducunt.  Sin  vero,  con¬ 
tra,  aeger,  febre  eruptionis  propria  acceden¬ 
te,  fe  contineat,  vel  aere  frigido  non  iibera- 
liter  utatur  ;  fi  calor  ei  corporeus  quolibet 
modo  nimis  augeatur,  cura  infitoris  nihil 
poterit,  et  regimen  ex  toto  propemodum  in¬ 
utile 

utile  evadet,  commodis  fu  is  optimis  operatio 
deftituetur,  morbus  gravis  accedet,  pericu¬ 
lum  que  fecum  adducet.  Quales  caloris  ad- 
audi  effedus  fmt,  ex  exemplo  fequenti, 
quod  meam  fententiam  a  vero  haudquaquam 
deflectere  teftatur,  colligere  licet.  Vir  fa¬ 
mis  et  adultus,  praeparatione  rite  adhibita, 
pure  variolofo  contadus  eft.  Febre  erupti¬ 
onem  concomitante  finita,  decem  tantum 
puftulae  eminentiores  fe  offenderunt.  Quar¬ 
to  die,  integer  redeque  valens,  ut  ipfe  puta¬ 
vit,  ad  fruges  in  area  terendas,  quo  quotidie 
infueverit,  incubuit,  et  penfo  felito,  non  fine 
defatigatione  et  multo  fudore,  fundus  efh 
Vefpere  cutis  ei  incaluit,  caput  dolore  ten- 
tatum  eft,  rigores  acceflerunt,  et  poftridie 
multa  piiftularum  miliia  eruperunt.  Caete- 
rum,  puftulis  ortis,  febricula  decefiit,  nec 
quolibet  alio  incommodo,  praeterquam  eo, 
quod  ab  eruptione  piiftularum  creberrima  et 
iterata  profedum,  affedus  eft  aeger. 

Ex  catharticis  ufuque  aeris  frigidi  libera¬ 
li,  effedus  infitionis  feliciffimos  potiftimum 
pendere,  obfervationes  quamplurimae,  me 

judice,  clare  teftantur.  Igitur  iis,  exitum  fe¬ 
re  femper  profperum,  licet  aliae  res  nonni¬ 
hil  adjuverit,  non  abfque  caufa  poffumus  re¬ 
ferre. 

Variolas  infitivas,  perinde  ac  alios  mor¬ 
bos,  tra&andi  confilia  funt  diverla.  Tem¬ 
peramenta  funt  adeo  varia,  morbus  ipfe  adeo 
multiformis,  et  curatio  ex  tot  tamque  diver¬ 
fi  s  pendet,  ut  nulla  medendi  ratio,  cjuae 
omnibus  ex  aequo  conveniat,  excogitari 
poffit.  Igitur  infitorem  fagacem  confilia 
fua,  pro  conditionibus  aegrotantium  diver- 
fis,  mutare,  et  fpecies  morbi  diffundes,  dif- 
fimili  ratione  curare,  decebit. 

Omnia  infitionem  fpedtantia,  quae  nove¬ 
rim,  hoc  modo  fum  executus.  Multa  for- 
fitan,  per  incuriam,  vimve  animi  pa¬ 
rum  vividam,  praetermiffa.  Quodcunque 
vero  protuli,  non  alii  fundamento,  quam 
fidei  graviifimorum  au&orum,  propriaeve 
experientiae,  innititur.  Infitionem  pluri¬ 
bus,  hic  loci,  laudibus  non  concelebrandam 
puto,  cum  tot  mortalium  millia,  peream 

terrori  periculoque  fubdu&a,  quam  tuta, 
quamque  utilis  fit,  ubique  aperte  demon- 
ftrent.  Nihil  aliud  igitur  quam  Deum  op¬ 
timum  maximum  orabo,  ut  hoc  munus  pla¬ 
ne  divinum,  adverfus  hominum  fubdolo- 
rum  injurias  tutum  fit,  et  fimplicitas  arti, 
per  fe  facillimae,  propria,  illibata,  et  immu¬ 
tata  confervetur  ;  nec  praeftigiis  hiftrionum 
fallaciffimorum  vitietur  et  corrumpatur,  qui, 
praefentilfima  fpecifica  penes  fefe  elfe  fimu- 
lando,  fiduciam  nimis  credulorum  a  magis 
certis,  et  ex  toto  fere  perfpe£tis,  abducunt. 


FINIS. 


ERRATA. 

Pag,  12.  1.  (5.  pro  praxim zlege  proxime 
14,  1,  I  j.  pro  a  vino  lege  et  vino 
Ibid.  1.  15.  pro  et  Pylarino  lege  a  Pylarino 
16.  1.  15.  pro  finemque  lege  finem 
28.  1.  14.  pro  pronunciaflet  lege  non  pro 
riunciaffet. 

